For det historiske handelsnettverket, se *Silkeveien*

**Silk Road** var et online illegalt marked som opererte på dypnettet. Det brukte Tor-nettverket slik at brukerne hadde tilgang til nettsiden anonymt og uten potensiell overvåkning. Nettsiden ble lansert i februar 2011, og utviklingen begynte 6 måneder før. Silk Road har blitt referert til som narkotikahandelens svar på Amazon eller eBay.

Kjøpere kunne registrere seg gratis på Silk Road, mens selgere måtte kjøpe nye kontoer gjennom auksjoner, en policy som mest sannsynlig ble implementert for å minske sjansen for at dårlige varer skulle bli distribuert fra mer useriøse selgere.

Personen bak nettstedet, nå identifisert som Ross William Ulbricht, har flere ganger gått ut som tilhenger av liberalisme og samtidig kritisert narkotikalovgivningen i USA og USAs krig mot narkotika.

Historie
--------

Silk Road ble startet i februar 2011. 1. juni samme år ble nettstedet omtalt av nettstedet Gawker som resulterte i flere nyhetssaker og flere besøkende på siden. Den amerikanske senatoren Charles Schumer la fram en forespørsel til flere føderale myndigheter, blant annet DEA og det amerikanske justisdepartementet om å få stengt ned nettsiden, nettstedet ble stengt 2. oktober 2013 på bakgrunn av arrestasjonen av Ross William Ulbricht.

Navnet «Silk Road» stammer fra et historisk nettverk av handelsruter under Han-dynastiet mellom Europa, India, Kina og mange andre områder gjennom Afrika-Eurasia. Dette hannettverket fikk navnet sitt fra den lukrative kinesiske silkehandelen som var en del av handelen som gikk gjennom området.

I februar 2013 ble den første arrestasjonen som kan knyttes direkte til nettstedet gjennomført. En australsk kokain- og MDMA-selger ble tatt da myndighetene beslagla narkotika han hadde importert gjennom posten. Etter å ha undersøkt datamaskinen hans fant de brukernavnet hans på Silk Road og dermed tilknytningen til nettsiden. Australsk politi og det amerikanske DEA har hatt fokus på nettstedet, og gjennomført flere arrestasjoner, men har hatt problemer med å få fellende dommer i sakene.

1. mai 2013 ble Silk Road utsatt for et tjenestenektangrep og var nede i en kort periode.

2. oktober 2013 ble Silk Road stengt av FBI.

Produkter
---------

Ved en gjennomgang i mars 2013 ble det konstatert at nettstedet hadde rundt 10 000 produkter for salg fra ulike selgere, og at 70% av disse var narkotika som er regnet som ulovlig av de fleste domsmyndigheter. 340 varianter av narkotika var for salg, inkludert heroin, LSD og cannabis.

Vilkårene for handel på siden poengterte at den forbød alt som hadde et mål om skade eller bedrageri, dette inkluderer barnepornografi, stjålne kredittkort, leiemord og masseødeleggelsesvåpen.

Lovlige varer og tjenester var også for salg, slik som kunst, klær, bøker, sigaretter, smykker, erotikk og skrivetjenester. En søsterside kalt «The Armory» solgte våpen (hovedsakelig håndvåpen) i 2012, men ble lagt ned på grunn av lav etterspørsel.

Salg
----

Basert på data fra 3. februar 2012 til 24. juli 2012 ble det estimert at det årlige salget på Silk Road var nesten 90 millioner norske kroner. 12 måneder senere ble N.Christin intervjuet og han mente at en økning fra mellom 180 millioner til 260 millioner i året ikke ville være overraskende. Kjøpere og selgere gjennomførte alle salg med Bitcoins (BTC), en digital valuta som gir en viss grad av anonymitet.

Arrestasjon av Ross William Ulbricht
------------------------------------

2. oktober 2013 ble mannen bak Silk Road arrestert i San Francisco og identifisert som 29 år gamle Ross William Ulbricht. Han har blitt siktet for brudd på den amerikanske narkotikalovgivningen, hvitvasking av penger og hacking. Det amerikanske justisdepartementet har beslaglagt nettstedet samt Bitcoins til en verdi på rundt 21-23 millioner norske kroner. Selve etterforskningen som ledet til arrestasjonen ble gjort på bakgrunn av at Ross William Ulbricht ble tatt for å sende falske identifikasjonspapirer gjennom posten til seg selv. På dette tidspunktet mistenkte ikke myndighetene at han var personen bak Silk Road, men det kom fram under videre etterforskning og overvåkning.

Referanser
----------

1. ↑  «Drugs bought with virtual cash». Besøkt 25. september 2015.
2. ↑  «Monetarists Anonymous». Besøkt 25. september 2015.
3. ↑  . Arkivert fra originalen 5. august 2013.  Manglende eller tom `|tittel=` (hjelp)
4. ↑  . Arkivert fra originalen 16. april 2013.  Manglende eller tom `|tittel=` (hjelp)
5. ↑  Greenberg, Andy. «Collected Quotations Of The Dread Pirate Roberts, Founder Of Underground Drug Site Silk Road And Radical Libertarian». Besøkt 25. september 2015.
6. 1 2 3 4 5  «From marijuana to LSD, now illegal drugs delivered on your doorstep». Besøkt 25. september 2015.
7. 1 2 3  Chen, Adrian. «The Underground Website Where You Can Buy Any Drug Imaginable». Besøkt 25. september 2015.
8. ↑  «Drugs bought with virtual cash». Besøkt 25. september 2015.
9. 1 2  «Secretive Narcotics Market Under Fire». Besøkt 25. september 2015.
10. ↑  «FBI raids alleged online drug market Silk Road, arrests owner». 2. oktober 2013. Arkivert fra originalen 4. oktober 2013. Besøkt 25. september 2015.
11. ↑  «Silk Road cocaine dealer pleads guilty». Besøkt 25. september 2015.
12. ↑  Chen, Adrian. «The Underground Website Where You Can Buy Any Drug Imaginable». Besøkt 25. september 2015.
13. ↑  «Police crack down on Silk Road following first drug dealer conviction (Wired UK)». Besøkt 25. september 2015.
14. ↑  Whippman, Ruth. «Bitcoin: the hacker currency that's taking over the web». *the Guardian*. Besøkt 25. september 2015.
15. ↑  «The online drug marketplace Silk Road is collapsing – did hackers, government or Bitcoin kill it? – Telegraph Blogs». Arkivert fra originalen 26. september 2015. Besøkt 25. september 2015.
16. ↑  «FBI Arrests Former SpaceX Employee, Alleging He Ran The 'Deep Web' Drug Marketplace Silk Road 2.0». Besøkt 25. september 2015.
17. 1 2  Ball, James. «Silk Road: the online drug marketplace that officials seem powerless to stop». *the Guardian*. Besøkt 25. september 2015.
18. ↑  «Silk Road: A Vicious Blow to the War on Drugs | The Austin Cut». *austincut.com*. Besøkt 25. september 2015.
19. ↑  «The Crypto-Currency». *The New Yorker*. Besøkt 25. september 2015.
20. ↑  «Silk Road's "The Armory" Terminated - Bitcoin Magazine». Arkivert fra originalen 26. september 2015. Besøkt 25. september 2015.
21. ↑  «Bitcoin vs. Big Government». Besøkt 25. september 2015.
22. ↑   (PDF) .  Manglende eller tom `|tittel=` (hjelp)
23. ↑  «How big is the Internet's most notorious black market?». Besøkt 25. september 2015.
24. ↑  «Anonymity - Bitcoin Wiki». *en.bitcoin.it*. Besøkt 25. september 2015.
25. ↑  Greenberg, Andy. «End Of The Silk Road: FBI Says It's Busted The Web's Biggest Anonymous Drug Black Market». Besøkt 25. september 2015.
26. ↑  Mac, Ryan. «Who Is Ross Ulbricht? Piecing Together The Life Of The Alleged Libertarian Mastermind Behind Silk Road». Besøkt 25. september 2015.